CELEX: 32007R0326
Language: mt
Date: 2007-03-27 00:00:00
Title: Regolament tal-Kummissjoni (KE) Nru 326/2007 tas- 27 ta' Marzu 2007 li, għas-sena 2007, jidderoga mir-Regolament (KE) Nru 1518/2003 rigward id-dati tal-ħruġ tal-liċenzji ta' l-esportazzjoni fis-settur tal-laħam tal-majjal

922               MT              Il-Ġurnal Uffiċjali ta’ l-Unjoni Ewropea                      5.12.2008

32007R0326

28.3.2007                     IL-ĠURNAL UFFIĊJALI TA’ L-UNJONI EWROPEA                              L 87/3

                 REGOLAMENT TAL-KUMMISSJONI (KE) Nru 326/2007

                                        tas-27 ta’ Marzu 2007

    li, għas-sena 2007, jidderoga mir-Regolament (KE) Nru 1518/2003 rigward id-dati tal-
                ħruġ tal-liċenzji ta' l-esportazzjoni fis-settur tal-laħam tal-majjal

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2759/75 tad-29 ta' Ottubru 1975
dwar l-organizzazzjoni komuni tas-suq tal-laħam tal-majjal1, u b'mod partikolari l-
Artikolu 8(2) tiegħu,

Billi:

(1)      L-Artikolu 3(3) tar-Regolament tal-Kummissjoni Nru 1518/2003 tat-28 ta' Awissu
         2003 li jniżżel ir-regoli dettaljati biex jimplimenta s-sistema tal-liċenzji ta' l-
         esportazzjoni fis-settur tal-laħam tal-majjal2 jipprovdi li l-liċenzji ta' l-esportazzjoni
         jinħarġu nhar l-Erbgħa tal-ġimgħa ta' wara dik li matulha jitressqu l-applikazzjonijiet
         għal-liċenzji, sakemm il-Kummissjoni ma tkun ħadet l-ebda miżura partikolari f'dak il-
         perjodu.

(2)      Fil-qies tal-ġranet ta' vaganza tas-sena 2007, u tal-pubblikazzjoni irregolari tal-Ġurnal
         Uffiċjali ta' l-Unjoni Ewropea matul dawk il-ġranet, jirriżulta li l-perjodu bejn it-
         tressiq ta' l-applikazzjonijiet u l-jum tal-ħruġ tal-liċenzji huwa qasir wisq biex jiżgura
         ġestjoni tajba tas-suq. Għaldaqstant jeħtieġ li dan il-perjodu jittawwal.

(3)      Il-miżuri pprovduti f'dan ir-Regolament huma konformi ma' l-opinjoni tal-Kumitat ta'
         Ġestjoni tas-suq tal-laħam tal-majjal,

1
         ĠU L 282, 1.11.1975, p. 1. Ir-Regolamet kif emendat l-aħħar bir-Regolament (KE) Nru 1913/2005 (ĠU
         L 307, 25.11.2005, p. 2).
2
         ĠU L 217, 29.08.2003, p. 35. Ir-Regolamet kif emendat l-aħħar bir-Regolament (KE) Nru 1713/2006
         (ĠU L 321, 21.11.2006, p. 11).
 ---pagebreak--- 5.12.2008       MT            Il-Ġurnal Uffiċjali ta’ l-Unjoni Ewropea                        923

ADOTTAT DAN IR-REGOLAMENT:

                                           Artikolu 1

B'deroga mill-Artikolu 3(3) tar-Regolament (KE) Nru 1518/2003, għas-sena 2007, il-liċenzji
għandhom jinħarġu fid-dati murija fl-Anness ta' dan ir-Regolament preżenti.

Din id-deroga tapplika sakemm, qabel id-dati msemmija tal-ħruġ, ma tkun ittieħdet l-ebda
waħda mill-miżuri partikolari pprovduti fl-Artikolu 3(4) tar-Regolament (KE) Nru 1518/2003,

                                           Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-
Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 27 ta’ Marzu 2007.

                                               Għall-Kummissjoni
                                              Jean-Luc DEMARTY
                                               Direttur-Ġenerali għall-Agrikoltura u għall-
                                              Iżvilupp Rurali
 ---pagebreak--- 924            MT              Il-Ġurnal Uffiċjali ta’ l-Unjoni Ewropea                   5.12.2008

                                             ANNESS

Perjodi għat-tressiq ta' l-applikazzjonijiet                              Dati tal-ħruġ
               għal-liċenzji

Mit-2 sas-6 ta' April 2007                          It-12 ta' April 2007

Mit-23 sas-27 ta' April 2007                        It-3 ta' Mejju 2007

Mit-30 ta' April sa l-4 ta' Mejju 2007              lL-10 ta' Mejju 2007

Mill-21 sal-25 ta' Mejju 2007                       Il-31 ta' Mejju 2007

Mis-6 sa l-10 ta' Awissu 2007                       Is-16 ta' Awissu 2007

Mis-17 sal-21 ta' Diċembru 2007                     It-28 ta' Diċembru 2007

Mill-24 sat-28 ta' Diċembru 2007                    L-4 ta' Jannar 2008